CELEX: 62010CN0285
Language: ro
Date: 2010-06-07 00:00:00
Title: Cauza C-285/10: Cerere de pronunțare a unei hotărâri preliminare introdusă de Tribunal Supremo (Spania) la 7 iunie 2010 — Campsa Estaciones de Servicio S.A./Administración del Estado

11.9.2010   
            
            
               RO
            
            
               Jurnalul Oficial al Uniunii Europene
            
            
               C 246/20
            
         Cerere de pronunțare a unei hotărâri preliminare introdusă de Tribunal Supremo (Spania) la 7 iunie 2010 — Campsa Estaciones de Servicio S.A./Administración del Estado
   (Cauza C-285/10)
   ()
   2010/C 246/33
   Limba de procedură: spaniola
   
      Instanța de trimitere
   
   Tribunal Supremo
   
      Părțile din acțiunea principală
   
   
      Reclamantă: Campsa Estaciones de Servicio S.A.
   
      Pârâtă: Administración del Estado
   
      Întrebarea preliminară
   
   A șasea directivă 77/388/CEE (1) a Consiliului din 17 mai 1977 permitea statelor membre să reglementeze, pentru tranzacțiile încheiate între părți aflate în legătură, tranzacții în care prețul era considerabil inferior prețului de pe piața liberă, o bază de impozitare diferită de cea stabilită la articolul 11 secțiunea A. articolul (1) litera (a), și anume contraprestația, prin extinderea aplicării normelor privind consumul propriu de bunuri și servicii (astfel cum prevede articolul 79 alineatul 5 din Legea privind TVA-ul, înainte de modificarea sa prin Legea 36/2006 din 29 noiembrie), fără a se urma procedura specifică prevăzută la articolul 27 din directiva menționată pentru obținerea autorizării de a deroga de la norma generală, autorizare care nu a fost obținută de Spania decât după adoptarea Deciziei Consiliului din 15 mai 2006?
   
      (1)  Privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1).